**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΑΠΟΣΠΑΣΜΑ**

**Από το Πρακτικό της αριθμ. 12/2020**

**Συνεδρίασης** **του Διοικητικού Συμβουλίου της Δ.Ε.Υ.Α.Θ.**

**Αριθμ. Απόφ. 137/2020 Θέμα: Τροποποίηση του άρθρου 11 του Ο.Ε. Υ. της Δ.Ε.Υ.Α.Θ. (ΦΕΚ 648/28-02-2019, Τεύχος Β΄).**

**ΟΡΘΗ ΕΠΑΝΑΛΗΨΗ**

Στα γραφεία της Δ.Ε.Υ.Α.Θ. στους Ν. Επιβάτες (πρώην Κοινοτικό Κατάστημα) σήμερα, 18η Νοεμβρίου 2020, ημέρα Τετάρτη και ώρα 10:00 π.μ., το Δ.Σ. της Δ.Ε.Υ.Α.Θ. συνήλθε σε τακτική, δια τηλεδιάσκεψης συνεδρίαση, ύστερα από την 3382/13-11-2020 έγγραφη πρόσκληση του Προέδρου, που στάλθηκε με το ηλεκτρονικό ταχυδρομείο (e-mail), λόγω των περιοριστικών μέτρων του covid-19, σε καθένα μέλος, σύμφωνα με το άρθρο 4 του Ν. 1069/80.

Πριν από την έναρξη της συνεδρίασης, ο Πρόεδρος διαπίστωσε ότι από τα 11 μέλη βρέθηκαν παρόντα και τα 11, δηλαδή

**ΠΑΡΟΝΤΕΣ ΑΠΟΝΤΕΣ**

1. Βογιατζής Ιωάννης, Πρόεδρος
2. Καψάλας Συμεών, Αντιπρόεδρος
3. Ζαριφέ Πάλιουρα Ευτυχία, Μέλος
4. Ζηφκοπούλου Σοφία, Μέλος
5. Πασχαλιάς Δημήτριος, Μέλος
6. Καραγάτσογλου Γεώργιος, Μέλος
7. Σαμακοβλής Αγγελάκης, Μέλος
8. Κλείτσας Αθανάσιος, Μέλος
9. Μαργαρίτης Κωνσταντίνος, Μέλος
10. Καραβασίλη Κυριακή, Μέλος
11. Βασιλειάδης Νικόλαος, Μέλος Ο Δ.Σ. κ. Σαμακοβλής Αγγελάκης, από-

χώρησε από την τηλεδιάσκεψη, μετά τη

συζήτηση του 1ου θέματος της ημερήσιας

διάταξης.

Την τήρηση των πρακτικών ανέλαβε η υπάλληλος της Δ.Ε.Υ.Α.Θ. Παυλίδου Χαρίκλεια.

Στη συνεδρίαση παρέστη, άνευ δικαιώματος ψήφου, η αναπληρώτρια Γενική Διευθύντρια Καπετανάκη Ελένη.

Μετά τη διαπίστωση της απαρτίας από τον Πρόεδρο, το λόγο έλαβε η αναπληρώτρια Γενική Διευθύντρια, η οποία εισηγούμενη το 7ο θέμα της ημερήσιας διάταξης και λαμβάνοντας υπόψη:

1. Το άρθρο 1 του νόμου 1069/1980 σύμφωνα με το οποίο οι Δ.Ε.Υ.Α. είναι N.Π.I.Δ. και ως αμιγείς δημοτικές επιχειρήσεις κοινωφελούς χαρακτήρα έχουν όλα τα προνόμια, τις απαλλαγές και τις ατέλειες του Δημοσίου (άρθρ. 304 Π.Δ. 410/1995),

2. Το άρθρο 41 παρ. 1 του Ν. 4325/2015 σε συνδυασμό με την παρ. 3 του άρθρου 2. και τις παρ. 2 εδ.2,5,6,7 και 10 του άρθρου 3 της ΠΥΣ 33/2006 για την κίνηση διαδικασιών πρόσληψης εμμίσθων δικηγόρων.

3. Τις διατάξεις του άρθρου 43 του Ν. 4194/2013 (ΦΕΚ 208/27-9-2013 Τεύχος Α’) για την πρόσληψη εμμίσθου δικηγόρου.

4. Το άρθρο 11 του Ο.Ε.Υ. της Δ.Ε.Υ.Α.Θ./ ΦΕΚ 648/28-2-2019, Tεύχος Β΄ «Θέσεις εργασίας, ειδικότητες και ανώτατος αριθμός τακτικού προσωπικού», σύμφωνα με το οποίο προβλέπεται στην περίπτωση 11.4 του πίνακα με το απαιτούμενο τακτικό προσωπικό της επιχείρησης και μία (1) θέση ΠΕ Διοικητικού – Νομικών.

5. Το υπ.’ αρ. πρωτ. 15304/21-3-2019 έγγραφο της Δ/νσης Διοίκησης Τμήματος Τοπ. Αυτ/σης και Νομικών Προσώπων της Αποκεντρωμένης Διοίκησης Θεσσαλονίκης, διά του οποίου διαβιβάστηκε στο Υπουργείο Εσωτερικών το Αίτημα της Δ.Ε.Υ.Α. Θερμαϊκού για την Έγκριση ΠΥΣ 33/2006 για την πρόσληψη ενός Νομικού Συμβούλου με σχέση έμμισθης εντολής, το οποίο (Έγγραφο) έλαβε το υπ.’ αρ. 25340/5-4-2019 Πρωτόκολλο από το Υπουργείο Εσωτερικών.

6. Σύμφωνα με τη σύσταση του Υπουργείου Εσωτερικών επί του υπ.’ αρ. πρωτ. 15304/21-3-2019 εγγράφου της Αποκεντρωμένης Διοίκησης Θεσσαλονίκης, απαιτείται διόρθωση της ήδη υπάρχουσας κενής θέσης (1) ΠΕ Διοικητικού – Νομικών στον Οργανισμό.

7. Ότι οι αυξημένες ανάγκες σε θέματα νομικής φύσεως της επιχείρησης της Δ.Ε.Υ.Α.Θ. εξακολουθούν, έχουν δε ενταθεί λόγω των ιδιαίτερων συνθηκών της πανδημίας που μαστίζει τον Δήμο Θερμαϊκού, αλλά και όλη την υφήλιο, με αποτέλεσμα λόγω των συνεχών προβλημάτων που ανακύπτουν εξαιτίας της υπολειτουργίας της επιχείρησης να καθίσταται ακόμα πιο επιτακτική και άμεση η πρόσληψη ενός δικηγόρου ως Νομικός Σύμβουλος στην Δ.Ε.Υ.Α.Θ.,

η αναπληρώτρια Γενική Διευθύντρια, κάλεσε το Δ.Σ. όπως τροποποιήσει το άρθρο 11 του Ο.Ε.Υ. της Δ.Ε.Υ.Α.Θ. (ΦΕΚ 648/28-2-2019, Tεύχος Β΄) «Θέσεις εργασίας, ειδικότητες και ανώτατος αριθμός τακτικού προσωπικού», **και να αναγράφεται μία (1) ΘΕΣΗ ΔΙΚΗΓΟΡΟΣ – ΝΟΜΙΚΟΣ ΣΥΜΒΟΥΛΟΣ”**, αντί του εσφαλμένου και ανακριβούς “μία (1) θέση ΠΕ Διοικητικού – Νομικών”.

Το Δ.Σ. ύστερα από διαλογική συζήτηση και λαμβάνοντας υπόψη την εισήγηση της αναπληρώτριας Γενικής Διευθύντριας

**ΑΠΟΦΑΣΙΖΕΙ ΟΜΟΦΩΝΑ**

Τροποποιεί το άρθρο 11 του Ο.Ε.Υ. της Δ.Ε.Υ.Α.Θ. ΦΕΚ 648/28-2-2019, Tεύχος Β΄ , ως εξής: «Θέσεις εργασίας, ειδικότητες και ανώτατος αριθμός τακτικού προσωπικού», **μία (1) ΘΕΣΗ ΔΙΚΗΓΟΡΟΣ – ΝΟΜΙΚΟΣ ΣΥΜΒΟΥΛΟΣ”**, αντί του εσφαλμένου και ανακριβούς “μία (1) θέση ΠΕ Διοικητικού – Νομικών”.

**Η απόφαση αυτή πήρε αριθμό 137/2020.**

**Ο Πρόεδρος Τα μέλη**

**Βογιατζής Ιωάννης**